Opomba: podatki o izvrševanju evropskih razvojnih skladov na dan 31. decembra 2015 (obveznosti, plačila in finančno stanje) ter napovedi za leti 2016 in 2017.

Naslednji diagram ponazarja splošno gibanje bruto obveznosti in plačil od leta 1999 do leta 2015 ter napovedi za obdobje 2016–2017 (skupni zneski za Komisijo in EIB).

V skladu s členom 7 Notranjega sporazuma za 11. ERS in členom 21(4) finančne uredbe za 11. ERS so bile ocene iz tega dokumenta posodobljene.

Komisija in EIB sta za vsako od držav AKP in ČDO posodobili svoje napovedi obveznosti in plačil za leti 2016 in 2017. Zlasti napovedi plačil so bile pripravljene zato, da bi lahko države članice čim natančneje ocenile zneske, ki jih morajo rezervirati v svojih nacionalnih proračunih, hkrati pa bi se zagotovila zadostna razpoložljiva finančna sredstva za ERS, da bi se izognili likvidnostnim težavam.

Za instrumente, ki jih Evropska investicijska banka (EIB) upravlja v okviru 9., 10. in 11. ERS (Sklad za spodbujanje naložb in subvencionirane obrestne mere), države članice prispevke plačujejo neposredno Evropski investicijski banki.

V tem dokumentu so prikazani finančno izvrševanje evropskih razvojnih skladov (od 8. do 11.) v letu 2015 in napovedi izvrševanja za leti 2016 in 2017.

V skladu s členom 7(3) Notranjega sporazuma za 11. ERS in členom 21(2) Uredbe Sveta (EU) 2015/323 o finančni uredbi, ki se uporablja za 11. Evropski razvojni sklad (v nadaljnjem besedilu: finančna uredba za 11. ERS), Komisija v tem dokumentu predstavlja ocene obveznosti, plačil in prispevkov za obdobje 2016–2017, pri čemer upošteva napovedi Evropske investicijske banke (EIB).

V naslednji preglednici so prikazani posodobljeni podatki o obveznostih, plačilih in prispevkih na podlagi najnovejših napovedi Komisije.

Napovedi za obdobje 2016–2017 (*) 2016 2017 (v EUR) (v EUR) Obveznosti Komisija 5 325 4 663 EIB 855 880 Skupaj 6 180 5 543 Plačila Komisija 3 751 3 900 EIB 410 460 Skupaj 4 161 4 360 Prispevki Komisija 3 450 3 850 EIB 150 150 Skupaj 3 600 4 000

* Bruto zneski, tj. pred odbitkom zneskov, ki izhajajo iz sprostitev obveznosti, ali izterjav/vrnjenih sredstev. To je v skladu s pristopom, ki se uporablja za splošni proračun Unije.

4.Nezavezujoča ocena prispevkov za obdobje 2018–2019

Napovedi za obdobje 2018–2019 (*) 2018 2019 Prispevki Komisija 4 550 4 500 EIB 250 (**) 300 Skupaj 4 800 4 800

* Člen 21(2) finančne uredbe za 11. ERS (EU 2015/323): okvirna, nezavezujoča napoved, ki temelji na statističnem pristopu, pričakovanih letnih zneskov prispevkov za leti n + 3 in n + 4.

** Pojasnjevalna opomba EIB za informacije z dne 17. 11. 2015, MD št.: 151/15 ADD 1 ACP.

5.Finančno izvrševanje v letu 2015 ter napovedi za leti 2016 in 2017

Posodobljene napovedi so navedene v prilogah 1 do 3.

Skupni zneski obveznosti in plačil ob koncu leta so za leto 2015 presegali ocene iz sklepa Sveta iz novembra 2015.

Ocena obveznosti za leto 2015 iz sporočila iz oktobra 2015 (4 947 milijonov EUR) je bila presežena za 527 milijonov EUR. Zato je 11. ERS na dobri poti k temu, da bodo ob koncu obdobja izvrševanja obveznosti prevzete v celoti.

Plačila v ERS so za 110 milijonov EUR presegla cilj za plačila v višini 3 100 milijonov EUR. Ta dober rezultat je posledica dobre uspešnosti v decembru 2015 (20,5 % letnih izplačil). V letu 2015 niso bila opravljena plačila v novi nujni skrbniški sklad EU za stabilnost in odpravljanje temeljnih vzrokov za nedovoljene migracije in razseljevanje v Afriki (v nadaljnjem besedilu: sklad EUTF Afrika) .

V obdobju 2016–2017 se pričakuje komaj zadosten in težaven položaj zakladnice. Razlogi za to so med drugim nižja denarna sredstva na računu ERS v letu 2015 (zahtevani so bili prispevki v višini 3 200 milijonov EUR, opravljena plačila pa so znašala 3 210 milijonov EUR), pričakovana hitra izplačila za sklad EUTF Afrika in možna povečana izplačila v okviru mirovne pomoči za Afriko.

Dobra plačilna uspešnost v letu 2015 dodatno prispeva k pričakovanemu komaj zadostnemu položaju zakladnice v obdobju 2016–2017.

V prilogah 1, 2 in 3 so prikazane dejanske obveznosti, dejanska plačila in finančno stanje v primerjavi s prejšnjimi napovedmi za obdobje 2016–2017.

V prilogah 4 in 5 so prikazani prispevki za leto 2016 oziroma za leto 2017 glede na posamezni obrok in državo članico.

5.1.Priloga 1: Napovedi glede obveznosti za leta 2015, 2016 in 2017 (v milijonih EUR)

2015 2016 2017 Oktober 2015* Dejansko stanje 2015 Oktober 2015* Junij 2016 Oktober 2015* Junij 2016 Regije Vzhodna Afrika 625 627 810 Zahodna Afrika 966 1 204 1 776 Osrednja Afrika 692 737 1 139 Karibi 0 74 213 Pacifik 7 48 25 Južna Afrika 368 355 560 Vmesni seštevek 2 658 3 045 4 525 Drugo Mirovna pomoč, človekove pravice 592 646 545 Sklad za preskrbo z vodo in energijo 100 98 100 Skrbniški sklad (**) 1 395 1 377 0 Drugo (***) 201 309 155 Vmesni seštevek 2 288 2 430 800 Evropska komisija skupaj 4 947 5 474 4 663 5 325 4 963 4 663 Investicijski sklad 750 544 770 775 820 800 Subvencionirane obrestne mere (****) 80 65 80 80 80 80 EIB skupaj 830 609 850 855 900 880 SKUPAJ Evropska komisija + EIB 5 777 6 083 5 513 6 180 5 863 5 543

* V skladu s sporočilom Komisije Svetu.